**ZMLUVA O DIELO**

**uzatvorená v zmysle § 536 a nasl. Obchodného zákonníka v platnom znení**

**Oprava stropu a maľovanie priestorov vo vestibule obecného úradu**

**ZMLUVNÉ STRANY I.**

**Objednávateľ: Obec Ruskov**

Meno a priezvisko : Peter SMRČO – starosta obce

Adresa: Slančícka 94, 044 19 Ruskov

IČO: 00324671

*Bankové spojenie: OTP banka SK 54 5200 0000 0000 0010 5881*

email: obecruskov@gmail.com

*ďalej len ako „objednávateľ“*

**Zhotoviteľ: EMPROSTAV s.r.o.**

Sídlo: Svidnická 6

Zastúpenie: Ing. Miloš Singovszki, PhD.

IČO: 44518412

IČ DPH: SK2022724154

DIČ: 2022724154

Bankové spojenie: SK62 0900 0000 005 7902 3606

*ďalej len ako „zhotoviteľ“*

**VÝCHODISKOVÉ PODKLADY A ÚDAJE II.**

2.1 Podkladom pre uzavretie tejto zmluvy je komplexná nemenná cenová ponuka stanovená na základe prieskumu trhu a následného vyhodnotenia cenových ponúk zo dňa 10.5.2019 . Realizácia stavebných úprav sa bude riadiť pokynmi objednávateľa a v zmysle cenových ponúk s rozpisom stavebných a iných prác zhotoviteľa.

2.2 Názov stavby: Oprava stropu a maľovanie priestorov vo vestibule obecného úradu

2.3 Objednávateľ potvrdzuje, že riadne a detailne skontroloval všetky podklady /cenové ponuky a rozsah prác/ prevzaté od zhotoviteľa a na ich základe sa bude dielo zhotovovať.

2.4. Zhotoviteľ vyhlasuje, že mu je známy rozsah dohodnutých plnení, situovanie staveniska a pozemku, na ktorom sa má dielo zhotovovať.

2.4.1 Zhotoviteľ sa zaväzuje dodržiavať pri výkone stavebných prác nasledovné podmienky:

 je povinný dodržiavať pri výkone stavebných prác všetky zákonné normy a ustanovenia predpisov v oblasti protipožiarnej ochrany, bezpečnosti a ochrany zdravia pri práci, ochrany životného prostredia, ochrany vôd a nakladania s odpadmi. V prípade vzniku škody spôsobenej nedodržaním niektorej zo zmluvných a zákonných povinností je zhotoviteľ v plnom rozsahu zodpovedný za škody spôsobené ním, resp. jeho pracovníkmi alebo inými osobami, ktoré sa s jeho súhlasom zúčastňujú pri realizácii predmetu tejto zmluvy,,

**PREDMET PLNENIA III.**

3.1 Zhotoviteľ sa zaväzuje objednávateľovi, že za cenu a v čase dohodnutom v tejto zmluve vyhotoví pre objednávateľa nasledovné dielo na stavenisku uvedenom v bodoch 2.1., 2.2 tejto zmluvy a to do 31.5.2019.

3.2 V prípade, ak zhotoviteľ riadne vykoná dielo, alebo jeho dohodnutú časť, v súlade s touto zmluvou pred dohodnutým termínom, je objednávateľ oprávnený riadne vykonané dielo alebo jeho časť prevziať aj v skoršom ponúknutom termíne.

**CENA DIELA IV.**

4.1 Objednávateľ sa zaväzuje, že riadne a v dohodnutom čase vykonané dielo prevezme od zhotoviteľa a splní finančný program platenia výstavby podľa tejto zmluvy.

4.2 Cena za vykonanie diela je v súlade s ustanovením zákona č.18/1996 Z.z. o cenách a je platná a fixná v tejto zmluve.

Celková cena diela je stanovená podľa priloženej vysúťaženej cenovej ponuky na sumu **4 600,00 €** **s DPH**. Slovom štyritisícšesťsto eur.

4.3 Cena diela stanovená v bode 4.2. tejto zmluvy je stanovená ako pevná cena. Cenu diela je možné po podpise zmluvy navýšiť len vtedy, ak objednávateľ požaduje práce naviac, ktoré nemohli byť predpokladané pri vytváraní štandardnej cenovej ponuky.

**PLATOBNÉ PODMIENKY V.**

5.1 Objednávateľ sa zaväzuje uhradiť zhotoviteľovi cenu za zrealizované dodávky a práce po odovzdaní predmetu diela so splatnosťou 30 dní odo dňa vystavenia faktúry, a to bezhotovostným prevodom na účet zhotoviteľa.

Faktúra bude obsahovať :

- označenie povinnej a oprávnenej osoby, adresa, sídlo

- číslo faktúry

- deň odoslania a deň splatnosti faktúry

- označenia peňažného ústavu a číslo účtu, na ktorý sa má zaplatiť faktúra

- fakturovanú sumu odsúhlasenú objednávateľom

- označenie a miesto diela

- pečiatka a podpis oprávnenej osoby

V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie.

5.2 Všetky platby sú realizované bankovým prevodom.

**ZODPOVEDNOSŤ ZA VADY A ZÁRUČNÁ DOBA VI.**

6.1 Zhotoviteľ zodpovedá za to, že dielo je zhotovené podľa cenovej ponuky a podmienok zmluvy a že počas záručnej doby bude mať vlastnosti dohodnuté v tejto zmluve. Zhotoviteľ zodpovedá za všetky vady ním vykonaného diela v rozsahu stanovenom právnymi predpismi. Zhotoviteľ rovnako zodpovedá objednávateľovi za všetky vady, ktoré sa na diele objavia v rámci dohodnutej záručnej doby.

6.2 Zhotoviteľ nezodpovedá za vady diela, ktoré boli spôsobené použitím podkladov a veci poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.

6.3 Zhotoviteľ zodpovedá za všetky škody na diele a stavbe, ako aj za škody, ktoré spôsobili jeho zamestnanci, pracovníci, poverené tretie osoby, alebo subdodávatelia pri vykonávaní diela. Zhotoviteľ sa zaväzuje v celom rozsahu nahradiť objednávateľovi akúkoľvek škodu, ktorú zapríčinil alebo spôsobil pri vykonávaní diela, alebo za ktorú zodpovedá. Objednávateľ je oprávnený náhradu škody jednostranne započítať. Zhotoviteľ nezodpovedá za vady spôsobené po odovzdaní diela objednávateľovi ak sa spôsobila vada neprimeraným správaním sa ku dielu, takisto nezodpovedá za vady spôsobené prírodnými živlami. V tomto prípade si nemôže uplatniť objednávateľ právo reklamácie.

6.4 Záručná doba: záruka na dielo ako celok je 5 rokov. Záručná doba začína plynúť odo dňa odovzdania diela objednávateľovi. Objednávateľ si uplatňuje právo reklamácie výhradne písomne s priloženou fotodokumentáciou potvrdzujúcou narušený stav daného komponentu, ktorý reklamuje s riadnym odôvodnením. Zhotoviteľ po preskúmaní stavu veci je povinný, pokiaľ je reklamácia opodstatnená vadnú vec odstrániť do 30 dní.

6.5 Ak sa ukáže, že vada diela je neodstrániteľná, objednávateľ má právo požadovať primeranú zľavu z ceny diela.

**PODMIENKY VYKONANIA DIELA VII.**

7.1 Vlastníkom zhotovovaného diela je od počiatku objednávateľ. Všetky materiály, časti a komponenty použité zhotoviteľom na zhotovenie diela sa stávajú vlastníctvom objednávateľa okamihom uhradenia ceny diela.

7.2 Zhotoviteľ sa podpisom tejto zmluvy zaväzuje, že všetky materiály, časti a zariadenia, ktoré budú zabudované do diela budú nové a takého typu a na taký účel, na ktorý majú byť používané podľa požiadaviek tejto zmluvy, vhodnej akosti, kvality a stupňa, bez vád a chýb a budú zodpovedať platným technickým normám.

**ZMLUVNÉ POKUTY VIII.**

8.1 V prípade, že zhotoviteľ neukončí a neodovzdá objednávateľovi dielo podľa bodu II., zhotoviteľ je povinný zaplatiť objednávateľovi zmluvnú pokutu vo výške 0,05% z celkovej ceny diela za každý aj začatý kalendárny deň omeškania. Nárok na zaplatenie úroku z omeškania je objednávateľ povinný písomne u zhotoviteľa uplatniť.

8.2. V prípade, že sa objednávateľ dostane do omeškania s úhradou ceny diela, podľa článku 6. tejto zmluvy, má zhotoviteľ právo požadovať zaplatenie úrokov z omeškania vo výške 0,05% z dlžnej sumy za každý deň omeškania.

**OSTATNÉ USTANOVENIA IX.**

9.1 Objednávateľ je oprávnený kontrolovať priebeh zhotovovania a vykonávania diela. Zhotoviteľ je povinný akceptovať výsledky kontrol vykonaných objednávateľom, pokiaľ sú opodstatnené.

9.2. Ak objednávateľ zistí pri kontrole zhotovovania diela nedostatky alebo vady, ktoré budú, alebo môžu byť prekryté alebo nedostupné ďalšími výkonmi, zhotoviteľ je povinný tieto nedostatky alebo vady okamžite odstrániť na vlastné náklady, pričom termín ukončenia a odovzdania diela sa tým nemení.

9.3 V prípade, ak sa preukáže do ukončenia, alebo po ukončení vykonania diela zhotoviteľom, že zhotoviteľ nevykonal všetky práce, alebo výkony požadované podľa tejto zmluvy, objednávateľ je oprávnený jednostranne znížiť platby požadované zhotoviteľom o sumu prác, ktoré neboli vykonané.

9.4 Zhotoviteľ vyhlasuje, že je podľa platných právnych predpisov oprávnený vykonávať všetky činnosti, ktoré sú potrebné na riadne vykonanie diela podľa tejto zmluvy.

9.5 Ak zhotoviteľ pripraví práce alebo ich dohodnutú a riadne zhotovenú časť na odovzdanie pred dohodnutým termínom, objednávateľ sa zaväzuje toto dielo prevziať pred dohodnutým termínom plnenia v zmysle tejto zmluvy.

**ZÁVEREČNÉ USTANOVENIA X.**

10.1 Táto zmluva je platná a účinná dňom jej podpísania obidvoma zmluvnými stranami a účinnosť nadobúda dňom nasledujúcim po dni zverejnenia na webovom sídle objednávateľa.

10.2 Meniť, alebo dopĺňať túto zmluvu je možné len formou písomných a očíslovaných dodatkov podpísaných obidvoma zmluvnými stranami. Pre jasnosť budúceho výkladu táto zmluva sa môže meniť alebo zrušiť iba písomne.

10.3 Zmluvné strany sa dohodli, že v prípade akéhokoľvek zasielania ,alebo doručovania písomností alebo dokumentov, týkajúcich sa predmetu tejto zmluvy ktoroukoľvek zmluvnou stranou sa bude doručovať na adresy uvedené v záhlaví tejto zmluvy.

10.4 Zmluvné strany spoločne vyhlasujú, že zmluva bola uzavretá slobodne, vážne, je formulovaná určito a zrozumiteľne a na znak súhlasu s jej obsahom ju potvrdzujú vlastnoručnými podpismi.

10.5 Táto zmluva je vyhotovená v štyroch vyhotoveniach, pričom každá zmluvná strana obdrží po dvoch vyhotoveniach.

V Ruskove 13.5.2019

Objednávateľ: Zhotoviteľ:

**ZMLUVA JE PODPÍSANA ZMLUVNÝMI STRANAMI**